يلي بلشت بالحاسوب وعفت الزراعة وهمها
كلبك تره يظل يلوب لوغفل كلبك عنها
اليوم اذن ماجستير باجر اظن دكتوراه
انذر طلي وانذر طير صدكني نذرك تلكاه
وحظك تره يبقى جبير لو تبقى صابر ترعاه
عد الله سهلات تصير بس انته تنوي وتنخاه
موسهلة ها الماجستير من ينأخذ بالحلة
بالحاسبة خذته وشوف ما خذته بالباكلة
أدري الشهادة تفيدك وسلاح تبقى بأيدك
تريده آلعلم ويريدك وكلما تزيده يزيدك
ادري العلم رفعة راس وللعقل نور ونبراس
ثق بالقلم والقرطاس ببحوره تصبح غطاس
المستقبل انته تصنعه والحلم انته اتبعه
ولو ردت تشعل شمعة بالامل كلبك طمعه
خلي الامل دوم وياك وبالامل صدك تنجح
حتى الوكت لو عاداك لابد يحن ويصفح
مبروك الك من ناقشت وانطوك جيد جدن
بلحم الدجاج انته الفزت واني الفزت بالتمن
مثل اليطك بيضة بطشت ع الريحة رايد يسمن
واليسمن بهذا الوكت جاهل اظنه وارعن
ساعة جبتلك وانتظر لوصرت باجر دكتور
موكافي اكتبلك شعر تستاهل اذبحلك ثور
مبروك الك ياابوشهد يابوحسن يابو زيد
كالوها من جد وجد ميمنعه لو صمم قيد
فرحتنه بيك جبيرة والفرحة باجر اكبر
لو فزت بالدكتوراه كيكة انه اسوي واكدر
والكيكة نترسها شموع والعشــا قوزي محمَّر
وع الكيكــة نكتــب مبـــروك
مبــروك الـــك
يا حيــدر